**Polestar 2 har nu fået ABRP-appen**

Efter feedback fra Polestar 2-ejere og initiativet fra den oprindelige udvikler har Polestar 2 nu en ABRP-app (A Better Routeplanner) i sit Android Automotive-baserede infotainment-system.

Den nye app blev udviklet af skaberen af ABRP og tager sine kendte EV-ruteplanlægningsfunktioner med ind i bilen. Appen er elsket af EV-ejere og giver mulighed for specifik ruteplanlægning, der tager yderligere faktorer i betragtning, ud over de parametre, der er tilgængelige fra selve bilen, såsom ladetilstand (SOC) og energiforbrug. Andre faktorer, der påvirker rækkevidden, f.eks. køretøjets belastning, og om bilen er udstyret med en tagboks eller anhænger, kan også tages i betragtning.

Resultaterne giver Polestar 2-ejere mulighed for effektivt at planlægge deres opladningskrav med større nøjagtighed langs en valgt rute. I Polestar 2 kan ruten også overføres til Google Maps, så føreren fortsat kan drage fordel af det integrerede navigationssystem i bilen.

"Vi identificerede hurtigt et behov for, at ABRP skulle blive en del af Polestar 2," udtaler ABRP-grundlægger, Bo Lincoln. "Takket være Polestars åbne [udviklerportal](https://www.polestar.com/developer) og Android Automotive OS-emulatoren kunne vi arbejde på appen, inden vi foreslog Polestar at rulle den ud i bilen. Vi har en enorm brugerbase bestående af meget dedikerede og særlige EV-ejere, der er blevet afhængige af ABRP. Med Polestar 2 behøver de ikke længere at planlægge og afhænge af appen på deres telefoner, før de kører afsted."

Integrationen af ABRP i Polestar 2 er et godt eksempel på fordelene ved at have Android Automotive-operativsystemet i bilen. App-udviklere kan bruge det dokumenterede Android-økosystem til at udvikle apps hurtigt og effektivt til bilen, og Polestar tilbyder en unik udviklingsplatform og en emulator, som de kan teste appen i en virtuel Polestar 2-grænseflade.

"Vi sætter stor pris på både udviklernes og Polestar 2-ejernes evne til at påvirke, hvad vi kan inkludere i bilen," udtaler Aloka Muddukrishna, UX-designer hos Polestar. "Vi kunne godt lide, hvad Bo præsenterede, og efter at have integreret det med vores brugergrænseflade og køretøjsfunktioner, kunne vi udgive appen hurtigt og effektivt."

ABRP-appen til Polestar 2 er nu tilgængelig i Google Play på de europæiske og nordamerikanske markeder.

Ender.

For billeder og andre medieoplysninger, besøg polestar.com/press

**Kontaktoplysninger**

Generelle medieforespørgsler

media@polestar.com

***Om Polestar***

*Polestar er det selvstændige svenske premium-brand for højtydende elbiler, grundlagt af Volvo Cars og Geely Holding. Polestar blev etableret i 2017 og nyder godt af specifikke teknologiske og tekniske synergier med Volvo Cars, hvilket medfører en række betydelige stordriftsfordele. Virksomheden har hovedkontor i Göteborg, Sverige, og sælger sine biler på ti globale markeder i Europa, Nordamerika og Kina. I 2021 udvider Polestar salget til otte nye markeder i Europa og Stillehavsområdet.*

*Polestar producerer to højtydende elektrificerede biler. Polestar 1 er en lavvolumen, hybrid GT med et kulfiberkarosseri, 609 hk, 1.000 Nm og en rækkevidde på ren eldrift på 124 km (WLTP) - den længste af en hvilken som helst anden plug-in hybridbil i verden. Polestar 2 er en sedan, og virksomhedens første højtydende rene elbil. Polestar 2 blev lanceret i 2020 med firehjulstræk og ren elekrisk drivline, der leverer 300 kW og 660 Nm og en maksimal rækkevidde på 470 km (WLTP).*

*I fremtiden vil den højtydende elektriske SUV, Polestar 3, slutte sig til porteføljen på samme måde som Precept - en elbil-prototype, der blev præsenteret i 2020 og er planlagt til fremtidig produktion. Precept viser brandets vision med hensyn til bæredygtighed, digital teknologi og fremtidigt design.*